[{"text_idx": "#000003", "text": "gan Begw ElainHelo \u2018na! Pwy sydd wedi cael llond bol ar glywed y gair \u2018coronafeirws\u2019 bellach? Dan ni gyd wedi, fwy nag thebyg. Mae popeth yn fy mywyd i wedi cael ei ganslo\u2019n gyfan gwbl- sioe flynyddol drama, arholiad piano, Clwb Ffermwyr Ifanc, gigs - yn bwysicach fyth, pe\u0302l-droed! Dwi ar goll yn llwyr heb fy mhe\u0302l-droed. A gyda\u2019r newyddion drwg fod Ewros yn symud at flwyddyn nesaf, mae hi\u2019n mynd yn waeth.Dwi\u2019n ddisgybl ym mlwyddyn 10 ac mae hi yn gyfnod mor anodd i weithio yn yr ysgol. Mae athrawon wedi bod yn arbennig o dda yn rhoi gwaith i ni ar gyfer y cyfnod nesaf wrth i ni weithio o adref. Beth sydd am ddigwydd gyda\u2019r arholiadau ydy'r cwestiwn mawr? Mis Fehefin eleni roedd gen i bedwar arholiad, i fod, a fyddai wedi cyfri, ond rw\u0302an does gen i ddim syniad be fydd y camau nesaf. Os bydd angen sefyll yr arholiadau yma\u2019r flwyddyn nesaf, mae\u2019n mynd i fod yn bwysau ychwanegol wedyn ac yn sicr fydd hynny\u2019n effeithio ar ein hiechyd meddwl ni. Mae\u2019n ddyddiau cynnar gyda gweithio o adref - ond y poen meddwl mwyaf ydy be sy\u2019n digwydd nesaf.Mae pe\u0302l-droed yn rhan fawr ohona i, ac yn sicr dros yr wythnosau nesaf fydda i ddim fy hun. Mae diwedd y tymor rownd y gornel a dwi ddim yn meddwl y bydda i\u2019n gweld fy nhi\u0302m pe\u0302l-droed lleol, Nantlle Vale, yn chwarae tan ddechrau\u2019r tymor newydd, gyda\u2019r firws yn gwaethygu yn ddyddiol. Dwi wir eisiau gweld y ti\u0302m yn chwarae ar y cae yn fuan ond wrth gwrs mae iechyd yn dod gynta. Talent ydy chwarae pe\u0302l-droed felly mae hi yn bwysig ymarfer a does neb yn siw\u0302r os fydd yna sesiynau ymarfer yn digwydd ac mae ychydig wythnosau heb chwarae pe\u0302l-droed yn gwaethygu ffitrwydd chwaraewyr. Mae hi\u2019n dor-galonus i fyw heb be\u0302l-droed!Does gen i ddim syniad beth ddigwyddith dros yr wythnosau nesaf, mae hi\u2019n gyfnod mor anodd. Dwi wir yn gobeithio bydd pawb yn iawn yn ystod yr amser yma yn ein bywydau. Storm fawr ydy hi a gobeithio y gwnawn ni gyd ddod allan o\u2019r storm yn fuan, ac yn iach!Edrychwch ar o\u0302l eich gilydd.Gyda\u2019n gilydd yn gryfach!Begw Elain x"}]